Автор: ilchi · 31.08.2020\nСентябрьданул 3-нний «Аьрасат – ттул тарих» тIисса музейраву чичинтIиссар щалва Аьрасатнаву хьунтIисса акциялул лагрулийсса «Ххувшаврил диктант».\nДиктант чичаврил мурадрая бусласисса ва ванил сакиншинна ххал дигьлагьисса батIаву хьунни МахIачкъалалив ва ларгсса нюжмаркьини. Коронавирусрал тагьаргу хIисавравун ларсун, шикку мукунма ххал бивгьунни диктантрал гьурттучитал щябитаврил, маскардаву буххан-буккан битаврил низамгу.\nСакиншинначитурал бусаврийну, диктант чичаврил мурадну хъанахъиссар жагьилмур никиран Хъун дяъвилул тарих хъамабитулул хьун къабитаву ва Ватандалух ччаву дуну тарбия баву.\nДиктантрал гьурттучитал щябитан хьхьичI щалва залдануву дантIиссар дезинфекция ва дачIинтIиссар маскарду ва катIри.\nШиккува кIицI бан, «Ххувшаврил диктант» билаятрал регионнай цалчин чичлачисса дакъар. ХьхьичIми шиннардий кунна, акция дуллалиссар Аьра­сатнал тарихрал сакиншиндарал «Волонтеры Победы» су­ккушиндарал ва КIулшиву дулаврил министерствалул, «Единая Россия» партиялул чIарав бацIаврийну. Диктант чичавривух гьуртту хьун ччинал цалла цIа-бакI чичин аьркинссар диктантпобеды.рф тIисса проектрал сайтрайн ва шиккува гьурттучитуран булунтIиссар электрон журалул дипломру.\nСакиншинначитурал Аьрасатнал КIулшиву дулаврил министерствалущал икьрал дур­ссар диктантрал лахъсса баллу лавсъсса гьурттучитурал хIасиллу хIисавравун ласун гай вузирдавун бухлахийни.\nВатан дуруччин лахьлай\nОрганнаву тIайлашиву дикIан аьркинссар\nВладимир Васильев: «Задача – не освоить средства, а найти жизнеспособное решение с использованием современных технологий»\nСледующая публикация Школартту цIусса компьютердал дузал буллантIиссар\nПредыдущая публикация Дузрайн буккан бувсса хиял